Cofnodion Cyfarfod CCG 26.5.22

Cynhaliwyd yn Neuadd Cymuned Glantwymyn ac ar-lein

*19:367: Presennol*: Gareth Wyn Jones (Cadeirydd) Iwan Jones (Is-gadeirydd) Deryck Lewis, Bedwyr Fychan, Gareth Owen, William Owen, Huw Williams, Gwenfair Davies, Aled Griffiths, Rhodri Wigley, Glyn Jones, Gareth Wyn Jones, (Cadeirydd), Paul Hughes, Sandra Evans (Clerc)

*19:368:* *Ymddiheuriadau*: Bedwyr Fychan, Dafydd Evans, Aeron Pughe, Gwen Lloyd

*19:369:* *Datganiadau o ddiddordeb*: Dim

19:370: *Cyflwyno a derbyn cofnodion Ebrill 2022* Nodwyd y dylid ychwanegu enw Dafydd Evans at y sawl oedd yn bresennol yn y cyfarfod diwethaf.

Nodwyd bod y Parch Miriam Beecroft ac Archddiaconiaid wedi mynychu cyfarfod eglwys Darowen. Cael eu gollwng i Gors Dyfi oedd yr afancod ac wedi dianc oddi yno wnaethant. Cynigiwyd bod y cofnodion yn gywir fel arall gan William Owen. Fe’i heiliwyd gan Aled Griffiths.

*19:371:* *Adroddiad y Clerc*:

* Mae’r holl faterion priffyrdd wedi cael eu hadrodd*.*
* *Mae Brian Roberts, Corris wedi cychwyn ar y gwaith yn eglwys Llanwrin. Mae’r templedi pren ar gyfer y bwâu a bydd yn parhau gyda’r gwaith yn fuan iawn yn unol â’r trefniant.*

19:372: *Afancod - Yn dilyn pryderon y Cyngor am CNC yn darparu trwyddedau i ollwng afancod i Ddyffryn Dyfi, cafwyd ymweliad gan Carol Fielding sy’n gweithio i Adran Gweithrediadau CNC yn Aberystwyth*

*Mynegwyd diolch bod cyfarfod wedi cael ei drefnu gyda chynrychiolydd CNC. Nodwyd bod Eluned Morgan wedi ymateb i’r llythyr a ddanfonwyd yn mynegi pryderon y Cyngor am afancod gan addo cysylltu â CNC ar ran y Cyngor. Nododd Ms. Fielding nad oedd Prosiect Ymddiriedolaeth Natur Gwyllt Gogledd Cymru eto wedi cael ei gyflwyno i CNC ar gyfer trwyddedu ond bod hynny ar y gweill.*

*Mynegwyd nifer o bryderon gan y Cynghorwyr wrth geisio mynd o flaen gofid ac osgoi sgil effeithiau a diffrod posib wrth ail-gyflwyno afancod i’r ardal. Ystyriwyd effaith rhyddhau afancod a welwyd eisoes yngh Nghymru, yr Alban, yr Almaen,* *Venezuela Uruguay, Patagonia, Chili, Tierra del Fuego a’r Ariannin.*

*Ymhlith prif bryderon oedd:*

*Diffyg ymgynghori ymlaen llaw â rhanddeiliaid, perchnogion tir, ffermwyr pysgodfeydd a phreswylwyr Bro Ddyfi.*

*Gofynnwyd i CNC dalu ystyriaethau cyfranneddol pobl leol, yn seiliedig ar gynnwys yr ymatebion, a’r pryderon am yr effeithiau lleol gan gynnwys pysgodfeydd, amaeth ac isadeiledd tai a ffyrdd a choed. Erfyniwyd ar CNC am beidio â chael ei ddylanwadu gan frwdfryddedd pobl sy’n mynegi barn o bell, heb wybodaeth gyflawn â’u golygon ar Iwtopia ffug.*

*Mynegwyd pryderon ynglŷn â phwy fydd yn rheoli’r sefyllfa os bydd afancod ychwanegol yn cael eu rhyddhau. Trethdalwyr lleol fyddai’n talu am unrhyw ddifrod a achoswyd.*

*Cafwyd sicrwydd gan CNC yn y dyfodol y byddai darganfod barn a seilir ar ddulliau gwyddonol, gwrthrychol ac ymchwil academaidd ac asesiadau a seilir ar dystiolaeth yn hytrach na barn bersonol a brwdfrydedd*

*Bydd CF yn anfon sylwadau’r Cyngor at Iwan Huws, Pennaeth y Tîm Trwyddedu ym Mangor sy’n rheoli ceisiadau am drwyddedau ac yn cynnal ymgynghoriadau.*

*19:373: Eglwysi Darowen a Llanwrin – Diolchwyd i* *Gyngor Ardal Gweinidogaeth Bro Cyfeiliog a Mawddwy (elusen gofrestredig rhif 1185839) am y cyfraniad ariannol fydd yn talu am y bwâu. Mynegwyd diolch i Mr Brian Roberts am gychwyn ar y gwaith*

* *Mae’r broses o ddod o hyd i gynllun claddedigaethau mynwentydd Darowen a Llanwrin yn parhau.*
* *Ar ôl ymgynghori â Llyfrgell Genedlaethol Cymru, Un Llais Cymru a’r Cynghorwyr daethpwyd i’r casgliad mai cyfrifoldeb y Cyngor Cymuned yw mynwentydd Llanwrin a Darowen.*
* *Bydd Pwyllgor Neuadd Glantwymyn yn trafod a fydd modd cadw dogfennau’r Cyngor a’r ‘Filing Cabinet’ yn ganolog yn y neuadd yn y cyfarfod nesaf y neuadd. Penderfynwyd gofyn i Mr Stephen Tudor i ymuno â grŵp o Gynghorwyr a’r Clerc presennol i flaenoriaethu cynnwys y Filing Cabinet yn dilyn hynny. Bydd Gareth Wyn Jones, Cadeirydd yn cysylltu â Mr. Richard Jones am unrhyw wybodaeth berthnasol*
* *Mae’r broses i drefnu tocio’r goeden yn parhau. Bydd asesydd yn helpu gyda’r manylion hanfodol gan fod y fynwent yn warchodedig.*
* *19:374:* Cynllunio
* *19:374:*1: Cyfeirnod 22/0551/HH Peroryn Tal-y-wern -codi ‘ports’ ehangu’r ‘decking’ yn y tu blaen ac yn y tu ôl, codi wal atal pridd, offer prosesu gwastraff, lle parcio. *Penderfynwyd gwrthod y cais ôl- gynllunio hwn unwaith eto ar yr un sail a gofyn hefyd i’r Cynghorydd Sir, Elwyn Vaughan godi’r mater gyda’r Pwyllgor Cynllunio nesaf ar ran y Cyngor Cymuned. Sail y gwrthwynebiadau oedd bod y cais eisoes wedi cael ei gwrthwynebu gan y Cyngor Cymuned, bod y ffordd yn cael ei chulhau gan y wal, pryderon am safon y wal, nad oedd yn gweddu i’r ardal o’i chwmpas, a bod y ‘decking’ arfaethedig yn debygol o ymestyn dros y ffordd. Gofynnir hefyd i’r Cynghorydd Elwyn Vaughan holi beth sy’n wahanol yn y cais hwn i’r un diwethaf os unrhywbeth o gwbl.*

*19:374:* 2: Cyfeirnod: 22/0703/FUL Cyfeirnod Cynnig: Codi adeilad amaethyddol (uwchben storfa ‘slurry’ sydd yno’n barod) Cyfeiriad y Safle: Bryn Uchel Isaf, Cwmlline, Machynlleth, SY20 9PE Cytunwyd yn unfrydol gyda’r cynnig hwn.

*19:375: Materion ariannol ac eitemau i’w talu*

*19:375:1: Taliadau:*

* *Cyflog y Clerc – Mawrth 2022 £302.40, Ebrill £363.00*
* *Whittingham Riddell £72.40 (Gan fod gor-daliad wedi digwydd ym mis Rhagfyr 2021 sy’n golygu nad yw’r swm o £90.00 a basiwyd i’w dalu yng nghyfarfod mis Mawrth erbyn hyn yn ddilys.*

*19:376: Adroddiadau’r Cynghorwyr*

*19:376:1: Fforwm y Cleifion a Dyfodol Dyfi Gwenfair Davies Nid yw Fforwm y cleifion wedi cwrdd eto.*

*Nodwyd bod Gwenfair Davies yn gynrychiolydd y Cyngor ar Ddyfodol Dyfi erbyn hyn, sef y grŵp llywio Cynllunio Cymunedau Lleol sy’n cael ei ariannu gan PAVO.* *Cynhelir y cyfarfod nesaf 13eg o Fehefin. Ar yn o bryd mae Dyfodol Dyfi’n hysbysebu swydd Swyddog Prosiect. Y cam cyntaf fydd ymgynghoriad ar yr hyn mae pobl eisiau gweld yn yr ardal.*

*19:376:2: Neuadd Glantwymyn Paul Hughes Mae’r gwres wedi cael ei drwsio.*

19:377: *Gohebiaeth*: Dyfodol Dyfi *Cynhelir y cyfarfod nesaf 13eg o Fehefin*

*19:378:* Materion *Priffyrdd a Phontydd*

*Tynnwyd sylw eto at nifer o eitemau heb gael eu datrys:*

* *Pont Comins – Cysylltir eto gydag NMWTRA/Powys i fynegi pryderon bod y goleuadau yno gyhyd. Mae ansicrwydd gan y ddau gorf hyn pwy sy’n gyfrifol ar hyn o bryd.*
* *Llys Ffrydlan – craig beryglus wrth ochr y ffordd. Adroddir hwn eto*

*19:379: Unrhyw fater Arall.*

* *Mae syrjeri’r dre’n agored erbyn hyn. Cewch gerdded i mewn yn lle canu’r gloch ac aros.*
* *Diolchodd y Cadeirydd Gareth Wyn Jones i Iwan Jones am gadeirio’r cyfarfod diwethaf yn ei absenoldeb a chroesawwyd y Cynghorydd Glyn Jones i blith y Cynghorwyr.*

Daeth y cyfarfod i ben am 9.36

Cynhelir y cyfarfod nesaf Nos Iau 7.7.22

----------------------------------------------------------------------------------------------------------------

**Cyfarfod Ymddiriedolaeth y Melinau Gwynt 26.5.22**

* Cafwyd cais am arian gan Gapel Sama ar gyfer cynnal a chadw’r fynwent. Penderfynwyd rhoi £300.00 gan ystyried bod cynnydd mewn costau. Cynigiwyd hyn gan William Owen ac fe’i heiliwyd gan bawb.
* Cafwyd cais am gyfraniad at gostau bws ar gyfer taith flynyddol y disgyblion. Penderfynwyd rhoi £650.00. Cynigiwyd hyn gan William Owen ac fe’i heiliwyd gan Gwenfair Davies.

Daeth y cyfarfod i ben am 9.46